

LĒMUMS

Ādažos, Ādažu novadā

2025. gada 24. jūlijā **Nr. 272**

**Par V. Tinkusas iecelšanu Carnikavas PII “****Riekstiņš” vadītājas amatā**

Atbilstoši Ādažu novada pašvaldības domes 29.05.2025. nolikumam Nr. 20 ” Atklāta konkursa nolikums Carnikavas pirmsskolas izglītības iestādes “Riekstiņš”” vadītāja amata pretendentu atlasei” un domes 29.05.2025. lēmumam Nr. 220 “Par komisijas izveidi atklātam konkursam uz Carnikavas pirmsskolas izglītības iestādes “Riekstiņš” vadītāja amatu””, domes izveidotā komisija veica Carnikavas pirmsskolas izglītības iestādes “Riekstiņš” vadītāja amata pretendentu izvērtēšanu.

Atbilstoši konkursa komisijas 07.07.2025. lēmumam (protokols Nr. ĀNP/4-8/25/19), par konkursa uzvarētāju tika atzīta Valda Tinkusa.

Pašvaldībā saņemta V. Tinkusas rakstveida piekrišana iecelšanai Carnikavas pirmsskolas izglītības iestādes “Riekstiņš” vadītājas amatā un apliecinājums par atbilstību Bērnu tiesību aizsardzības likuma 72. panta piektajā daļā noteiktajām prasībām.

Pamatojoties uz Pašvaldību likuma 10. panta pirmās daļas 10. punktu, Izglītības likuma 17. panta trešās daļas 2. punktu, Ministru kabineta 2014. gada 19. augusta noteikumiem Nr. 496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 14. punktu, Ādažu novada pašvaldības dome

**NOLEMJ:**

1. Iecelt Valdu TINKUSU Carnikavas pirmsskolas izglītības iestādes “Riekstiņš” vadītājas amatā ar 2025. gada 18. augustu.
2. Centrālās pārvaldes Personāla nodaļas vadītājai L.Raiskumai informēt Valsts ieņēmuma dienestu par grozījumiem Ādažu novada pašvaldības valsts amatpersonu sarakstā likumā „Par interešu konflikta novēršanu valsts amatpersonu darbībā” noteiktajā kārtībā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU